Die Antonof An-12 (Russies: Антонов Ан-12; NAVO verslag naam: Cub) is 'n viermotorige turboskroef aangedrewe vragvliegtuig wat in die Sowjetunie ontwerp is. Dit is 'n militêre weergawe van die Antonof An-10 en daar is verskeie variante. Die An-12 was vir meer as drie dekades die standaard mediumafstand vrag en valskermsoldaatvervoervliegtuig van die Sowjet Lugmag. Daar is in totaal 1 234 van die vliegtuie gebou. In militêre gebruik het die An-12 'n kapasiteit vir tot 100 ten volle toegeruste valskermsoldate of 20 000 kg vrag wat deur die agterste laaioprit/ deur gelaai word. Wat die opset, grootte en vermoë betref, is die vliegtuig soortgelyk aan die Amerikaansvervaardigde Lockheed C-130 Hercules. "Antonov official website" (in Engels). Geargiveer vanaf die oorspronklike op 23 Januarie 2018. Besoek op 15 Augustus 2009. Allport, Dave (April 1996). "Military Transport Aircraft Directory (Part 2)". Air International. Vol. 50 no. 4. p. 237. Wikimedia Commons het meer media in die kategorie Antonof An-12.